Rushewar ginin Coci a Uyo

A ranar 10 ga watan Disamban shekara ta 2016, rufin kwanon cocin Reigners Bible Church International, ya rushe a Uyo, wani birni a Jihar Akwa Ibom, Najeriya, ana tsaka da naɗa bishop na yankin. An tabbatar da mutuwar mutane aƙalla 23 biyo bayan wannan ibtila'in, tare da samun ƙarin wasu rahotanni da ke nuni da adadin da suka kai 160 na waɗanda suka mutun. Dubban mutane sun kasance a lokacin rushewar ginin, ciki har da jami'an gwamnati da gwamnan Akwa Ibom Udom Gabriel Emmanuel.

 Lamarin 
Da misalin karfe 11 na safe, minti talatin da fara shirye-shirye a cocin, rufin ginin ya rushe daga cibiyar. Daman dai ba'a kammala ginin cocin ba, kafin afkuwar wannan lamari. An bayar da rahoton adadin mutuwar mutane. Kamfanin Dillancin Labarai na Najeriya ya ba da rahoton cewa akwai waɗanda abin ya shafa 60, kuma wani jami'in ceto ya bayyana cewa an fitar da gawarwaki 60. Fiye da gawawwakin 100 an ga su a gidan ajiye gawawwaki na gida, kuma ma'aikatan Asibitin Koyarwa na Jami'ar Uyo sun ba da rahoton mutuwar mutane 160.

 Dubi kuma 
 Rushewar ginin Cocin Synagogue
 Rushewar wani Gini a Lagos, 2016

Manazarta 

Rukuni:Ibtila'i a Afrika
Rukuni:Ibtila'i
Rukuni:Rushewar Ginin Coci